Diane de Poitiers
Store norske leksikon,Historie,Verdens historie og samtidshistorie,Europa,Frankrikes historie
Diane de Poitiers, fransk adelskvinne, hertuginne av Valentinois. Diane de Poitiers giftet seg med den normanniske adelsmannen Louis de Brézé som døde i 1531.
Kort etter sin manns død ble hun den franske tronarving Henrik, senere Henrik 2s, elskerinne. Hun var 18 år eldre enn ham. Diane de Poitiers fikk stor innflytelse over Henrik, og denne bevarte hun helt til hans død i 1559.Hun holdt de mektige stormannsslektene Montmorency og Guise i sjakk og var så mektig ved hoffet at selv dronningen, Katarina av Medici, måtte bøye seg for henne.Etter Henrik 2s død ble hun forvist fra hoffet og levde sine siste år på et av sine godser. Les mer i Store norske leksikon Frankrikes historie